સામાજિક વ્યવહારોને પણ સમજીને સાચવી રાખવાના હોય છે. દીકરા-વહુ સંજોગોવસાત જુદા સ્થળોમાં, પોતાની રીતે એકલાં રહેવા લાગે ત્યારે તે લોકોનું જીવન મૂળ ઘરથી અતડું પડી ન જાય બલકે મૂળ ઘરનું એક્સ્ટેન્શન જ બની રહે અને તે રીતે કુટુંબ-ઘરનો વ્યાપ વધતો રહે- તે પણ ઘર માંડવાનો એક અર્થ છે. અલગ સ્થળમાં રહીને-સ્વતંત્ર જિંદગી જીવતાંજીવતાં-પણ મૂળ ઘરના પાયા સાથે જોડાયેલા રહેવું તે ભારતીય સંસ્કતિનું ઉજ્જવળ પાસું છે.